CELEX: 31994R3235
Language: et
Date: 1994-12-20 00:00:00
Title: Nõukogu määrus (EÜ) nr 3235/94, 20. detsember 1994, millega muudetakse seoses Austria, Soome ja Rootsi ühinemisega teatavaid põllumajandussektori määrusi, millega nähakse ette teatavate meetmete osaline rahastamine uute liikmesriikide kasuks

Tähtis õiguslik teade

|

31994R3235

Euroopa Liidu Teataja L 338 , 28/12/1994 Lk 0016 - 0017 Soomekeelne eriväljaanne: Peatükk 3 Köide 65 Lk 0095  Rootsikeelne eriväljaanne: Peatükk 3 Köide 65 Lk 0095 

		Nõukogu määrus (EÜ) nr 3235/94,20. detsember 1994,millega muudetakse seoses Austria, Soome ja Rootsi ühinemisega teatavaid põllumajandussektori määrusi, millega nähakse ette teatavate meetmete osaline rahastamine uute liikmesriikide kasuksEUROOPA LIIDU NÕUKOGU,võttes arvesse Euroopa Ühenduse asutamislepingut,võttes arvesse 1994. aasta ühinemisakti, eriti selle artikli 150 lõiget 3,ning arvestades, et:selleks, et uued liikmesriigid saaksid kasu põllumajanduskulude järelevalvega seotud teatavate meetmete ühendusepoolsest osalisest rahastamisest, on asjakohane kohandada nõukogu 21. detsembri 1989. aasta määruse (EMÜ) nr 4045/89 (Euroopa Põllumajanduse Arengu- ja Tagatisfondi tagatisrahastu rahastamissüsteemi kuuluvate toimingute kontrollimise kohta liikmesriikide poolt), [1] nõukogu 4. veebruari 1991. aasta määruse (EMÜ) nr 307/91 (teatavate Euroopa Põllumajanduse Arendus- ja Tagatisfondi tagatisrahastust rahastatavate kulude üle järelevalve tugevdamise kohta), [2] nõukogu 27. novembri 1992. aasta määruse (EMÜ) nr 3508/92 (millega kehtestatakse ühenduse teatavate toetuskavade ühtne haldus- ja kontrollisüsteem) [3] ja nõukogu 24. jaanuari 1994. aasta määruse (EÜ) nr 165/94 (mis käsitleb kaugseire abil toimuva kontrolli ühendusepoolset kaasfinantseerimist) [4] teatavaid sätteid;eespool nimetatud määrustega ette nähtud ühendusepoolse kaasrahastamisega seotud tingimusi tuleks täpsustada, eriti rahastamise kestust, aastast kogusummat, abi määra ja jaotust liikmesriikide vahel,ON VASTU VÕTNUD KÄESOLEVA MÄÄRUSE:Artikkel 11. Määrust (EMÜ) nr 4045/89 muudetakse järgmiselt.a) Artiklis 12 asendatakse tekst "artiklites 13, 14 ja 15" tekstiga "artiklites 13, 14, 15 ja 16a".b) Lisatakse järgmine artikkel:"Artikkel 16aOlenemata kulude liigist, osaleb ühendus 50 % ulatuses kulude rahastamises, mis tekivad Austrial, Soomel ja Rootsil kolme aasta jooksul alates 1. jaanuarist 1995, kusjuures iga riigi puhul on maksimumsumma 360000 eküüd aastas."2. Määrust (EMÜ) nr 307/91 muudetakse järgmiselt.a) Artikli 1 lõike 1 järele lisatakse järgmine lõige:"1. a. Austria, Soome ja Rootsi puhul on ühenduse rahalise toetuse määr 50 % kolme aasta jooksul alates 1. jaanuarist 1995 ning aastane maksimumsumma on Soome puhul 125000 eküüd ning Austria ja Rootsi puhul 250000 eküüd."b) Artikli 2 lõike 1 järele lisatakse järgmine lõige:"2. a. Austria, Soome ja Rootsi puhul on ühenduse rahalise toetuse määr 50 % kolme aasta jooksul alates 1. jaanuarist 1995 ning aastane maksimumsumma on Soome puhul 125000 eküüd ning Austria ja Rootsi puhul 250000 eküüd."3. Määruse (EMÜ) nr 3508/92 artikli 10 lõike 2 teine lõik asendatakse järgmise kahe lõiguga:"Austria, Soome ja Rootsi puhul makstakse ühenduse rahalist toetust kolme aasta jooksul alates 1. jaanuarist 1995 olemasolevate assigneeringute piires.Kogusumma jaotatakse liikmesriikide vahel järgmiselt:1995. aastal:Belgia | 2,2 % |Taani | 2,3 % |Saksamaa | 9,2 % |Kreeka | 8,0 % |Hispaania | 16,5 % |Prantsusmaa | 13,3 % |Iirimaa | 4,2 % |Itaalia | 18,1 % |Luksemburg | 0,6 % |Madalmaad | 2,8 % |Austria | 3,3 % |Portugal | 5,3 % |Soome | 2,7 % |Rootsi | 2,4 % |Ühendkuningriik | 9,1 % |1996. ja 1997. aastal:Austria | 39,3 % |Soome | 32,1 % |Rootsi | 28,6 %." |4. Määruse (EÜ) nr 165/94 lisas esitatud tabel asendatakse järgmise tabeliga:"Artikli 1 lõikes 2 nimetatud assigneeringud alates 1. jaanuarist 1995:(%) |Belgia | 2,2 |Taani | 2,3 |Saksamaa | 9,2 |Kreeka | 8,0 |Hispaania | 16,5 |Prantsusmaa | 13,3 |Iirimaa | 4,2 |Itaalia | 18,1 |Luksemburg | 0,6 |Madalmaad | 2,8 |Austria | 3,3 |Portugal | 5,3 |Soome | 2,7 |Rootsi | 2,4 |Ühendkuningriik | 9,1" |.Artikkel 2Käesolev määrus jõustub 1994. aasta ühinemislepingu jõustumise kuupäeval.Käesolev määrus on tervikuna siduv ja vahetult kohaldatav kõikides liikmesriikides.Brüssel, 20. detsember 1994Nõukogu nimeleesistujaJ. Borchert[1] EÜT L 388, 30.12.1989, lk 18. Määrust on muudetud määrusega (EMÜ) nr 1863/90 (EÜT L 170, 3.7.1990, lk 23).[2] EÜT L 37, 9.2.1991, lk 5.[3] EÜT L 355, 5.12.1992, lk 1. Määrust on muudetud määrusega (EÜ) nr 165/94 (EÜT L 24, 29.1.1994, lk 6).[4] EÜT L 24, 29.1.1994, lk 6.--------------------------------------------------